stanford-oval/wikipedia huggingface dataset:
ריק ומורטי
היסטוריה

יוצרי הסדרה
דן הרמון
ג'סטין רוילנד
הרעיון לסדרה נוצר בעקבות סרטון פרודיה מונפש על "בחזרה לעתיד" שיצר רולנד ב-2006 עבור פסטיבל "Channel 101", שם נפגש צמד היוצרים לראשונה. ב-2012, פנו נציגי Adult Swim אל דן הרמון במטרה לפתח איתו תוכנית טלוויזיה מונפשת, והוא שוחח עם רוילנד, שהציע להרחיב סרטון זה לסדרה. ההומור בסדרה והקונספט שלה מושפעים מסדרות האנימציה "משפחת סימפסון" ו"פיוצ'רמה", וכן מהסדרות הבריטיות "מדריך הטרמפיסט לגלקסיה" ו"דוקטור הו", כך על פי דברי היוצר דן הרמון. בסדרה ניכרת גם השפעתו של קורט וונגוט על כתיבתו של הרמון, שעתיד לעבד את ספרו "הסירנות של טיטאן".
הסדרה שודרה לראשונה ב-2 בדצמבר 2013, וזכתה לביקורות משבחות. בינואר 2014 היא חודשה לעונה שנייה, שהחלה ב-26 ביולי 2015. הפרק הראשון של העונה השלישית שוחרר ב-1 באפריל 2017, ללא הודעה מוקדמת. שאר פרקי העונה שודרו מ-30 ביולי 2017 ועד 1 באוקטובר 2017. במאי 2018 נודע כי ערוץ Adult Swim הזמין 70 פרקים נוספים של הסדרה, למספר לא ידוע של עונות. במאי 2019 נודע כי צפויה לעלות עונה רביעית בנובמבר 2019. ב-20 ביוני 2021 חזרה הסדרה לעונה חמישית.
הסדרה מדורגת במקום השני מהדירוג של הסדרות המצוירת הטובה בכל הזמנים על פי האתר IMDb. היא זכתה גם בפרס אמי לסדרת האנימציה הטובה ביותר בשנים 2018 ו-2020.
באוקטובר 2024, רשת Adult Swim הזמינה שתי עונות נוספות לסדרה.
היסטוריה > פיטורי ג'סטין רוילנד

בינואר 2023 פורסם כי רוילנד, יוצר הסדרה, מואשם באלימות במשפחה ובכליאת שווא במחוז אורנג', קליפורניה. בשל כך, פוטר רוילנד מהפקת הסדרה. לאחר זמן התובע המחוזי הודיע כי האישומים התבטלו בשל חוסר ראיות, אך רוילנד לא הוחזר לסדרה.
תקציר עלילה

ריק סנצ'ז הוא מדען מחונן, אקסצנטרי ושתיין, שעובר לגור אצל בתו, בת' סמית, מנתחת סוסים במקצועה. בבית גרים גם ג'רי, פרסומאי (שבהמשך הסדרה הופך למובטל) חסר ביטחון ובעלה של בת', וילדיהם: סאמר, מתבגרת טיפוסית אך חכמה, ומורטי, נער תמים ונוח-להתרשם. מורטי, ומאוחר יותר גם סאמר, מבלים זמן רב במחיצת סבם, שלוקח אותם להרפתקאות מסוכנות ומוזרות בעולמות מרוחקים וביקומים מקבילים. לעיתים קרובות, האירועים הקיצוניים הללו מערערים את חייהם, ויוצרים דרמה במשפחה ובלימודים.
עונות ופרקים > עונות

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 11 | 11 | 2 בדצמבר 2013 | 14 באפריל 2014 |
|  | 2 | 10 | 10 | 26 ביולי 2015 | 4 באוקטובר 2015 |
|  | 3 | 10 | 10 | 1 באפריל 2017 | 1 באוקטובר 2017 |
|  | 4 | 10 | 10 | 10 בנובמבר 2019 | 31 במאי 2020 |
|  | 5 | 10 | 10 | 20 ביוני 2021 | 5 בספטמבר 2021 |
|  | 6 | 10 | 10 | 4 ספטמבר 2022 | 11 בדצמבר 2022 |
|  | 7 | 10 | 10 | 15 אוקטובר 2023 | 18 בדצמבר 2023 |
עונות ופרקים > פרקים > עונה שלישית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עונות ופרקים > פרקים > עונה רביעית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עונות ופרקים > פרקים > עונה חמישית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עונות ופרקים > פרקים > עונה שישית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עונות ופרקים > פרקים > עונה שביעית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמויות

| שם הדמות | שם המדבב/ת | אודות הדמות |
| --- | --- | --- |
| ריק סנצ'ז | ג'סטין רוילנד (עונות 1-6), איאן קרדוני (עונה 7 ואילך) | מדען גאון בן 70, אלכוהוליסט, פסימיסט ואלים. אביה של בת' סמית' וסבם של מורטי וסאמר סמית'. עזב את משפחתו למשך שנים רבות ואז חזר. מכיר חייזרים ויצורים לא אנושיים ומיודד עם חלקם. |
| מורטי סמית' | ג'סטין רוילנד (עונות 1-6), הארי בלדן (עונה 7 ואילך) | נכדו בן ה-14 של ריק. הורמונלי, חסר ביטחון ונוירוטי. |
| בת' סמית' | שרה צ'וק | בתו של ריק, בת 34 ואשתו של ג'רי, איתו התחתנה בעקבות הריונה הלא רצוי ואימם של מורטי וסאמר. אסרטיבית ואינטליגנטית. עובדת כמנתחת סוסים. |
| ג'רי סמית' | כריס פרנל | בעלה של בת', בן 34 ואביהם של מורטי וסאמר. פרסומאי שבהמשך הסדרה הופך למובטל. |
| סאמר סמית' | ספנסר גרמר | אחותו בת ה-17 של מורטי, בתם של ג'רי ובת', ונכדתו של ריק. |
דמויות > הופעות אורח

שחקנים וקומיקאים מפורסמים רבים התארחו בסדרה בדיבוב דמויות המשנה, בהם: כריסטינה הנדריקס, ורנר הרצוג, סטיבן קולבר, ג'ון אוליבר, ג'מיין קלמנט, טום קני, טרה סטרונג, דייוויד קרוס, אלכס הירש, אלפרד מולינה, דיינה קארווי, צ'לסי סטאוב, נייתן פילדר ואילון מאסק.
ניתוח > פילוסופיה

הסדרה תוארה כ"סדרה מורכבת [...] קומדיה ערמומית שמציגה גם מאבק אותנטי בדיכאון. בדיחת פלוצים בלתי נגמרת עטופה במבט ביקורתי על ניהיליזם". הסדרה יוצאת מתוך נקודת מבט שניתן לכנות אקזיסטנציאליסטית. היא מציגה את אפסיות הקיום האנושי נוכח גודל היקום, בעולם ללא אלוהים, באופן המרפרר גם לספרות האימה ה"קוסמית" של לאבקרפט. דמויות הסדרה מתמודדות בדרכים שונות עם האימה הקוסמית והחרדה הקיומית, אם על ידי טענת התועלת של המדע על פני קסם או על ידי בחירת חיים באושר. עם זאת, כפי שמציין יואכים היינדרמנס מ"Geeks", אף אחד מהם לא מצליח להתמודד עם הטבע האבסורדי והכאוטי של העולם, ג'רי מצוי בתודעה כוזבת, וריק מתוסבך ומדוכא, אלכוהוליסט ואובדני. יוצר הסדרה, דן הרמון תיאר את ריק כ"אנרכיסט אינדיבידואליסט", שלא אוהב שאומרים לו מה לעשות.
בסדרה קיים עיסוק רב ב"יוצר" ו"יצירה" גם בהיבט ארס-פואטי, עם ריבוי התייחסויות מטא-קולנועיות לתהליך הכתיבה, ומחוות והתייחסות אינטרטקסטואליות ליצירות רבות. וגם, בעיסוק בנושא זה מן ההיבט הקיומי והתאולוגי, בדבר קיום בעולם ללא יוצר, עולם של אחרי מות האלוהים למשל: כשריק משתמש בהכרזה הניטשאנית "אלוהים מת" בסיום הפרק הראשון של העונה השנייה כדי לחגוג את הצלחתו ובדמויות שריק יצר כמו מיסטר מיסיקס, שרוצה למות ברגע שהוא ממלא את תכליתו.
בראיון נוסף שהתקיים בAdult Swim תחת הכותרת "The Search For Meaning" אמר הרמון שבהשפעת ג'וזף קמפבל (שגם השפיע רבות על סגנון כתיבתו) הוא משתעשע ברעיון שגם אם האל קיים, הוא אדיש כלפינו וא-פרסונלי לחלוטין. כשהעולם גדול מכדי שנוכל לתפוס אותו. הרמון טען שאינו מצדד בגישה הניהיליסטית הפסימית של ריק, "הידיעה לבדה ששום דבר לא משנה (בזמן שהיא מצומצמת) לא מובילה אותך לשום מקום. כדור הארץ גוסס, השמש מתפוצצת, היקום קופא, לדבר לא הולכת להיות משמעות, ככל שתחשוב על זה כך האמת הזו תתבהר. אבל כשעורכים "זום-אין" לכדור הארץ, משפחה, מוח אנושי וחוויית הילדות, רואים את כל אותם דברים שמשנים. יש לנו הזדמנות חולפת להשתתף באשליה שנקראת אני אוהב את החברה שלי, אני אוהב את הכלב שלי... איך זה לא טוב יותר? ברגע שחוצים את הגבול המאיים ומקבלים את זה, אז כל מקום הוא מרכז היקום, וכל רגע הוא הרגע החשוב ביותר, והכל בגדר משמעות החיים".
אריק ארמסטרונג מ"The New Republic" מציין כי מורטי מייצג את הקהל, מכיוון שהוא נמצא בסיטואציות בעיקר כדי להגיב לתוכניות המופרעות של ריק. מורטי משתנה בעקבות התמודדות עם האמיתות שהוא מגלה במהלך הרפתקאותיו הבין ממדיות עם סבו, שבמקום לשקוע בדיכאון כמוהו, מורטי מקבל את האמיתות הללו שמאפשרות לו להעריך את חייו שלו. תמצית לגישה המפוכחת של מורטי ניתן למצוא בציטוט:
"אף אחד לא קיים בכוונה, אף אחד לא שייך לשום מקום, כולם הולכים למות. בואי לראות טלוויזיה".
אזכורים בתרבות הפופולרית ובמדיה אחרות

ב-2015 התארחו הדמויות של ריק ומורטי בפתיחת אחד הפרקים של הסדרה "משפחת סימפסון".
ב-2015 נוצר משחק באינסטגרם הסדרה לקידום העונה השנייה.
ב-10 באוגוסט 2015, יצאה גרסת הרחבה למשחק Dota 2 מלווה בקולותיהם של ריק ומורטי, בדיבובו של ג'סטין רוילנד.
ב-2016 שוחרר המשחק "פוקט מורטיס", פרודיה על סדרת משחקי הווידאו של פוקימון, עבור מערכות ההפעלה IOS ואנדרואיד, ויצא קומיקס המבוסס על הסדרה.
ב-2021 התארחו הדמויות של ריק ומורטי בסרט "ספייס ג'אם: אגדה חדשה", כשבסרט מרומז שטאז עבר לגור בממד שלהם ושהם משיבים אותו אל ממד ה"לוני טונס".
סדרת אנימה

במאי 2022 ערוץ Adult Swim הזמין את הפקתה של "ריק ומורטי: האנימה" (באנגלית: Rick and Morty: The Anime); הרפתקה בת 10 פרקים שתעבד נושאים ואירועים מהסדרה המקורית אך תהיה נפרדת ממנה, בהובלת טאקאשי סאנו. הסדרה יצאה ב־2024.
ראו גם

בוג'ק הורסמן
פיוצ'רמה
הרפתקאות פין וג'ייק
רגולר שואו
הערות שוליים

↑  Dan Harmon's Adult Swim series inspired by 'Doctor Who', EW.com (באנגלית)
↑  The Community and Rick and Morty creator zeroes in on his next project מתוך אתר consequenceofsound.net, ‏23 ביולי 2017
↑  "Rick and Morty Season 3: Everything We Know". Den of Geek (באנגלית). אורכב מ-המקור ב-2017-02-11. נבדק ב-2017-02-11.
↑  Joe Otterson, Joe Otterson, ‘Rick and Morty’ Season 4 to Premiere in 2019, Variety, ‏2019-05-15 (באנגלית)
↑  אורן מנדז, ריק ומורטי חוזרים לעונה חמישית בקרוב מהצפוי, 30 במרץ 2021, באתר Gadgety
↑  IMDb Users, TV Series/TV Mini-Series, Rating Count at least 5,000, Animation (Sorted by IMDb Rating Descending), IMDb
↑  עידו ישעיהו‏, טקס פרסי האמי 2018: "משחקי הכס" ו"גברת מייזל המופלאה" זכו בפרסים הגדולים, באתר וואלה, 18 בספטמבר 2018
↑  Rosy Cordero, ‘Rick And Morty’ Scores Additional Two-Season Pickup At Adult Swim, Deadline, ‏2024-10-17 (באנגלית אמריקאית)
↑  Cobb, Kayla (4 באוקטובר 2017). "'Rick And Morty' Is Better When It Embraces Its Strong Women". Decider. ארכיון מ-24 בדצמבר 2017. נבדק ב-24 בדצמבר 2017. {{cite web}}:  (עזרה)
↑  Heijndermans, Joachim (12 באפריל 2017). "The Meaning (or Lack Thereof) of Life with "Rick and Morty"". Geeks. ארכיון מ-6 באוגוסט 2017. נבדק ב-6 באוגוסט 2017. {{cite web}}:  (עזרה)
↑  Pearl, Mike (19 ביולי 2017). "A Very Psychedelic Conversation with the Creators of 'Rick and Morty'". VICE. ארכיון מ-31 ביולי 2017. נבדק ב-30 ביולי 2017. {{cite web}}:  (עזרה)
↑  "the knowledge that nothing matters—while accurate—gets you nowhere" Dan Harmon (23 ביוני 2017). The Search For Meaning (YouTube). Adult Swim. ארכיון מ-23 בנובמבר 2017. נבדק ב-25 בדצמבר 2017. {{cite AV media}}:  (עזרה)
↑  Armstrong, Eric (17 במרץ 2017). "The Existential Hokiness of Rick & Morty". The New Republic. ארכיון מ-21 במרץ 2017. נבדק ב-21 במרץ 2017. {{cite web}}:  (עזרה)
↑  Rick and Morty Rickstaverse, באתר אינסטגרם
↑  Alexandra Del Rosario (May 18, 2022). “‘Rick And Morty’ Anime Series Ordered By Adult Swim, ‘Ninja Kamui’ From ‘Jujutsu Kaisen’ Director Greenlighted. Deadline. Retrieved May 18, 2022
| ריק ומורטי |
| --- | --- | --- |
| יוצרים | ג'סטין רוילנד • דן הרמון |  |
| דמויות | ריק סנצ'ז • מורטי סמית' • דמויות |  |
| --- | --- |
בקרת זהויות :  GND: 1225058279  LCCN: no2017130962  MusicBrainz: 9ed1acdb-5b8d-4da5-950b-6d5607536b8b  VIAF: 700150808942119000004   WorldCat (עם VIAF): 700150808942119000004 
ריק סנצ'ז במעבדה שבמוסך, מתוך "ריק ומורטי"
גראפיטי של פיקל-ריק על גדר ההפרדה בבית לחם.
אלון התולע

| אלון התולע |
| --- | --- |
 עפץ על אלון התולע
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
מחלקה:: דו-פסיגיים
סדרה:: אלונאים
משפחה:: אלוניים
סוג:: אלון
מין:: אלון התולע
שם מדעי
 Quercus infectoria ‏Oliver, 1801

אלון התולע (שם מדעי: Quercus infectoria, שם מדעי קודם Quercus boissieri) הוא עץ המשתייך לקבוצת אלונים צפוניים, נשירים, שהבלוט שלהם מבשיל בתוך פחות משנה אחת. גובהו של העץ הוא 3–8 מ' והוא בעל גזע בודד. העלים בעלי שפה מפורצת ואין להם שיניים דוקרניות (בשונה מאלון תבור ואלון מצוי). שמו של העץ ניתן לו על שום היותו פונדקאי לתולעי השני.
מין זה מצוי בארץ ישראל ביערות באזורים הרריים, גשומים מעל 350 מ' ובמפנים צפוניים בעיקר בגליל העליון וצפון רמת הגולן. אלון התולע הוא ערך טבע מוגן על פי חוק בישראל.
אופייני לו גזע מרכזי זקוף וישר שבני האדם הרבו לכרות לשם הפקת קורות. לעומת האלון המצוי, אלון התולע מגלה עמידות מועטה בפני יובש.
בתלמוד נזכר העץ פעמים רבות בשם מיל (מילין, מילה...) "סימן להרים מילין, לעמקים תמרים, לנחלים קנים, לשפלה שקמים". עץ זה משמש כפונדקאי לתולעת כנימת מגן הנקראת תולעת השני, הגורמת להופעת גידולים דמויי אלמוג על ענפיו. בתקופות קדומות השתמשו בצבע האדום של תולעת השני כמרכיב ביצור צבע השני.
מצב שימור העץ הוא ללא חשש.
שימושים

אלון התולע נחשב לאלון עם הפירות הכי מתאימים לבישול, מאחר שהם פחות מרים. לאחר תהליך הוצאת המרירות, ניתן לטחון אותו ולעשות ממנו קמח, או משקה הדומה לקפה.[דרוש מקור]
הערות שוליים

↑  אלון התולע באתר הרשימה האדומה של IUCN
↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
כתובות קאראטפה

בעיר הקדומה קאראטפה, שנכללה בממלכת קוה, התגלו כמה כתובות בפיניקית ובלווית. הבולטת שבהן היא כתובת אזתוד, שהתגלתה בכמה עותקים; בנוסף לה, התגלו עוד כמה שברי כתובות פיניקיות ולוויות נפרדות, כולם כוללים קטעים קצרים בלבד.
כתובת אזתוד

כתובת אַזַתִוַדַ היא כתובת שהציב אַזַתִוַדַ, שליט בממלכת הדננים שבקיליקיה, בשערי העיר קאראטפה, שאותה הקים. הכתובת התגלתה בשלושה עותקים בפיניקית ובשני עותקים בלווית.
הכתובת נפתחת בתיאור ביוגרפי קצר של אזתוד, ולאחר מכן, מתוארות פעולותיו כשליט: הוא העניק טוב ושפע לעמו, הדננים, הרחיב את ארצו – עמק "אדנ", ביצר את הגבולות, הגדיל את הצבא, הסיר את כל הרע שהיה בארץ, כבש ארצות והגלה את אוכלוסיותיהן, השכין שלום בארצו וקיבל כבוד ממלכים אחרים. הוא בנה עיר וקראה על שמו, "אַזַתִוַדַיַ", הציב בה את אלוהיו – "בעל כרנתריש"/"תרחונזס המבורך מאוד" – וקיים את הפולחן לאלים. בסוף הכתובת מקלל אזתוד כל אדם שיפרק את שערי העיר או ימחה את כתובתו, ומברך את עצמו ששמו יהיה נצחי. מבחינה סגנונית, הכתובת כתובה בסגנון המאפיין דוברי שפות שמיות צפון־מערביות, ומגלה זיקה יתירה לכתובות אחרות בשפות אלה, במיוחד לכתובות פיניקיות אחרות, לתנ"ך העברי, ולכתבים שהתגלו באכדית ונכתבו על־ידי אמורים.
שברי כתובות פיניקיות > כתובת ב־12 שברים

במהלך חפירות קאראטפה נאספו כמה שברי כתובת אבן שהיו עשויים להיות חלק מאורתוסטאט, שחופר האתר הלמוט תאודור בּוֹסֶרט (אנ') קישור לכתובת אזתוד הגדולה, אך לאחר מכן נעשה ברור שמדובר בכתובת נפרדת. הכתב פחות קפדני מזה של כתובת אזתוד הגדולה, וייתכן שהכתובת נחקקה בידי סופר אחר. הקטע ששרד מהכתובת מורכב ב־12 שברים, שבחלקם שרד חלק מהצלע הימנית של האורתוסטאט. קריאת חלק מהאותיות קשה ולא ודאית. הכתובת מסומנת KAI 26D. תוכן הקטע ששרד הוא:
[...]בכ בננ אית הקרת ז אית אזתודי ו/כ[...]

[...]ד פעל נוול[-]נמש המסכר כ[...]בעל ה[...]

[...]השער [...] בנ צצש בנ [...]

מכנ [...]י[...] כל[-]פיש הסכ[...]

ע[...]נ אית[...]
המלה הראשונה היתה, אולי, "[ס]בך" (יער סבוך), וכך משמעות החלק ששרד בשורה הראשונה היא "בסבך בנינו את הקרת הזאת, את אזתודי". הצירוף דומה מאוד לתיאור בניית העיר אזתודי בכתובת אזתוד הגדולה.
בשורה השנייה, הנו"ן שאחרי "פעל" אולי הייתה שייכת למילה הקודמת, כלומר "פעלנ", ואז משמעותה "פעלנו, עשינו" (בדומה ל"בנינו" בשורה הקודמת); במקרה זה, ייתכן שהו"ו הראשונה שאחרי נו"ן היא ו"ו החיבור. האותיות הבאות שייכות לשם אנטולי; את הסיומת "־מש" ניתן למצוא גם בשם מסנזמש/מסנאזמש המצוי ב־KAI 287 (אנ'), כתובת פיניקית אחרת שהתגלתה בקיליקיה. "המסכר" הוא אולי בעל משרה דומה ל"מזכיר" בתנ"ך בחילופי ס־ז בין פיניקית לעברית.
קריאת המלה "השער" בשורה השלישית איננה ודאית כלל, אך נתמכת בהופעת המלה בכתובת אזתוד הגדולה. ההופעה הראשונה של המלה "בנ" עשויה להיות "בן" או "בנה"; ההופעה השנייה היא "בן", אולי לציון שם אביו של צצש ואולי לציון תואר (כגון "בן המלך"). "צצש" הוא שם פרטי, של אדם או אלוהות.
בשורה הרביעית, "מכנ" עשוי להיות זהה ל"מכוֹן", מלה שקיימת בעברית ובנאו־פונית. השם "כל[-]פיש" משוחזר כ"כל[נ]פיש"; התחילית "כלנ" מוכרת בשמות מכמה מקורות אחרים. המלה "הסכ[...]" משוחזרת כ"הסכ[נ]"; "סוכן" הוא משרה מוכרת מכתובות פיניקיות אחרות (כגון כתובת אחירם וכתובת בעל לבנון).
שברי כתובות פיניקיות > כתובת בשבר אחד

שבר כתובת נוספת, אולי חלק מאותו אורתוסטאט כמו כתובת 12 השברים, נושא כתובת קצרה יותר. משבר זה שרד חלק מהצלע השמאלית של האורתוסטאט. קריאת האות נו"ן בשורה הראשונה לא ודאית. תוכן השבר הוא:
[...]נ[...]

[...]המסכ[ר...]

[...]סכנ אש פ
"המסכ[ר]" ו"סכנ" הן מילים שמופיעות גם בכתובת 12 השברים. האות פ"ה המשיכה אולי לשורה הבאה, ואם כן, ניתן לשחזר את הצירוף "אש פ[על]" – "אֲשֶׁר עשה".
כתובות לוויות

שלושה קטעי כתובות בכתב הירוגליפי לווי שאינן קשורות לכתובת אזתוד הגדולה נמצאו בקאראטפה. באחת מהן מצויה התייחסות לאזתוד בגוף שלישי, עובדה המדגישה את נפרדותן מהכתובת הגדולה. ייתכן שקטעי כתובות אלה קשורים אחד לשני. תוכנן הוא:
| שם | המקור הלווי | תרגום לעברית |  |
| --- | --- | --- | --- |
| "קאראטפה 2" |  | za-wa/i "CASTRUM"-z[a]-[-] wa/i-su[...]na AEDIFICARE+MI-ma-tà I(OCULUS)á-z[a-[t]i-w[a/i]-tà-[...] [... -(m)]u? á-za-ti | מבצר זה... אזתוד בנה [...] [... הוא/הם] יא[כל]/יא[כלו]/יא[הב]/יא[הבו]! |
| "קאראטפה 3" |  | HE[ROS] |zi-[... w]a/i-ní-sa[(URBS)?] I(m)u-ka-|FRATER-la-sa |(INFANS)ní-mu-wa/i-za-sá w[a/i]-ta ARHA |u-sá-[ta]-' | אדון הנהר סַ[...], גי[בור העיר?] זי[...], בן (מ)וּכַתַלַס. [הוא] הר[חי]ק... |
| "קאראטפה 4" |  REL-pa-wa/i ("PORTA")ku-rú-pi-ia+ra/i(URBS) |PRAE-i |pi-ia-tà-na(URBS) PUGNUS.PUGNUS-ta za-ia-pa-wa/i SCRIBA-la-li-ia IDEUS-ní-i-sá IDEUS-na-(OCULUS)á-za-mi-sá-há |("CAPERE+SCALPRUM")REL-za-ta | ו (מ)לפני (שער ה)עיר כוּרוּפִיַ(רַה/רִי) הוא ... את העיר פִיַתַה. את הדברים האלה כתב מַסַנִיס וחקק מַסַנַזַמִיס. |  |
בכתובת "קאראטפה 3", מופיע בוודאות הרצף של תואר, שם פרטי, אפיתט, זיהוי אתני, ושם האב, כלומר, מוצגת יחד עם אזתוד דמות נוספת. התואר "אדון הנהר" מוכר מכתובות לוויות נוספות. ג'ון דייוויד הוקינס הציע שמדובר באנשים בעלי סמכות על ארצות המים, משרה מתאימה לארץ קיליקיה רווית הנהרות ("ארצות נהר" מוזכרות אף בכתובת אזתוד הגדולה). בשם האב, לא ברור מהכתיב האם בתחילת השם נמצא העיצור מ' או לא.
"קאראטפה 4" חקוקה על קטע מבסיס אורתוסטאט, והחלקים שלפני ואחריה חסרי כתובות, אך לא סביר שהמילה הראשונה בה פותחת כתובת, ואין קשר בין המשפט הראשון בה למשפט השני (שהוא חתימת סופר, המוכרת גם בכתובות אחרות), כך שסביר להניח שהיא חלק מכתובת גדולה יותר. עיר בשם kuruppiya במערב אסיה הקטנה מוזכרת גם בכתבים חתיים כעיר שכבש תודחליה הראשון או השני, ולכן, ייתכן שה־ra/i שבסוף השם היא סיומת דקדוקית ולא חלק מהשם. משמעות הפועל שנכתב PUGNUS.PUGNUS-ta לא ברורה.
ראו גם

כתובת אזתוד
הכתובת הדו־לשונית מצ'ינקיי
רשימת כתובות כנעניות וארמיות
לקריאה נוספת

Halet Çambel, Corpus of Hieroglyphic Luwian inscriptions. Volume II: Karatepe-Aslantaş , De Gruyter, 1999
Wolfgang Röllig, "Appendix I – The Phoenician Inscriptions", in: Çambel, Karatepe-Aslantaş, pp. 50–96
John David Hawkins, Corpus of Hieroglyphic Luwian inscriptions. Volume I: Inscriptions of the Iron Age, de Gruyter, 2000, mainly chapter 1: Cilicia, pp. 45–68
הערות שוליים

↑  Röllig, The Phoenician Inscriptions, pp. 68–69
↑  Röllig, The Phoenician Inscriptions, p. 69
↑  שמואל ב', ח', ט"ז (= דברי הימים א', י"ח, ט"ו), כ', כ"ד; מלכים א', ד', ג'; מלכים ב', י"ח, י"ח ול"ז (= ישעיהו, ל"ו, ג' וכ"ב); דברי הימים ב', ל"ד, ח'.
↑  Röllig, The Phoenician Inscriptions, p. 70
1 2  Röllig, The Phoenician Inscriptions, p. 71
↑  Röllig, The Phoenician Inscriptions, p. 72
↑  Röllig, The Phoenician Inscriptions, pp. 72–73
1 2  Hawking, Corpus, p. 69
↑  Hawking, Corpus, p. 70
אתר ההנצחה לחללי הנח"ל וחיל החינוך

| --- | --- |

 מידע כללי
 סוג:  אנדרטה 
 מיקום:  פרדס חנה-כרכור 
 מדינה:  ישראל 
 הקמה ובנייה
 תקופת הבנייה:  ?–1995
 תאריך פתיחה רשמי:  1995 
 אדריכל:  חנן הברון 
 
 קואורדינטות:  32°28′51″N 34°57′43″E﻿ / ﻿32.480777777778°N 34.962°E﻿ / 32.480777777778; 34.962
  מפת מיקום  מפה דינמית   (למפת הכרמל מוגדלת) אתר ההנצחה לחללי הנח"ל וחיל החינוך(למפת הכרמל רגילה) אתר ההנצחה לחללי הנח"ל וחיל החינוך(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר ההנצחה לחללי הנח"ל וחיל החינוך(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר ההנצחה לחללי הנח"ל וחיל החינוך  he אתר ההנצחה לחללי הנח"ל וחיל החינוךמפת  __ פרדס חנה-כרכור [‌למפה דינמית של השרון‌]ממזרח ומדרום: __ מועצה אזורית מנשה מצפון: __ בנימינה-גבעת עדה ממערב: __ חדרה, פארק תעשייה קיסריה tabBackground:;tabBorder:#aaa;defaultTab:0;
 
קיר יזכור באנדרטה
אתר ההנצחה לחללי הנח"ל וחיל החינוך ממוקם סמוך לפרדס חנה ומונצחים בו 1154 חללי מסלול הנח"ל, חטיבת הנח"ל וחיל החינוך והנוער.
היסטוריה

האתר הוקם על ידי "העמותה להנצחת חללי הנח"ל" שקמה על ידי קבוצה של הורים שכולים שהציבו להם למטרה להחליף את חדר ההנצחה הקטן שהיה במחנה 80 - בסיס הטירונות של הנח"ל דאז. הרעיון להקמת האנדרטה עלה כבר בשנת 1982 עם הקמת חטיבת הנח"ל כחטיבת חי"ר רגילה, אולם האתר נבנה רק ב-1995. העיר פרדס חנה נבחרה בשל קרבתה למחנה 80.
את האתר תכננו האדריכלים חנן הברון ומיכאל קראוס. הוא נבנה בצורת סמל החטיבה, המגל והחרב. המגדל שבמרכז האתר מזכיר בצורתו מגדל מים וכך מזכיר את תרומת הנח"ל להתיישבות בארץ.
באתר קיימים בנוסף לאנדרטה גם אולם הרצאות, אמפיתיאטרון וחורשה. מסביב לאתר פזורים כלים חקלאיים וכלי נשק, כסמל לעיסוק הנח"ל בעבודה, בחקלאות ובצבא. בחורשה שמסביב לאתר מתועדות יחידות הנח"ל השונות וקיים בה פארק עם מתקני שדאות לצורך פעילויות לבני נוער הבאים למקום. בנוסף מתוכנן מוזיאון חדש שיספר את סיפור הנח"ל מהקמת המדינה ועד ימינו.
במהלך הקיץ, תנועות נוער רבות, הכוללות את תנועת הנוער הצופים, המכבי הצעיר, תנועת הנוער האיחוד החקלאי, הנוער העובד והלומד, קריית אלון והמש"צים, מגיעות לאנדרטה לטובת הקמת מחנה קיץ.
אוגדת יהודה

| --- | --- |

 פרטים
 מדינה:  ישראל ישראל
 אירועים ותאריכים
 תקופת הפעילות:  1978–2004 (כ־26 שנים) 
 
אוגדת יהודה (אוגדה 720) הייתה אוגדת מילואים וביטחון שוטף בצה"ל, שפעלה בשנים 1978 עד 2004.
היסטוריה

האוגדה הוקמה ב-1978. ב-1983 עברה למחנה ענתות מצפון-מזרח לירושלים. במהלך שנות קיומה הוכפפו לאוגדה מספר חטיבות: חטיבות מרחביות - חטיבת הבקעה וחטיבת העמקים, חטיבות חי"ר מילואים - חטיבת ירושלים, חטיבה 408 וחטיבת שריון מילואים 576, אגד ארטילרי 218, כמו כן לאוגדה היה גדוד הנדסה קרבית ויחידת מודיעין מטרות.
במבצע חומת מגן ב-2002 הוטל על האוגדה לגייס את כוחות המילואים, להשתלט על הערים בית לחם, חברון, יטא, דורא, דאהרייה והמרחבים הכפריים בגזרת יהודה ועציון ולקבל אחריות על הגזרה. כוחות האוגדה השתתפו במצור הממושך על כנסיית המולד בה התבצרו חמושים פלסטינים. בעקבות המבצע הפכה האוגדה לאוגדת הבט"ש (ביטחון שוטף) השנייה בגדה המערבית, יחד עם אוגדת איו"ש, הוכפפו לה כוחות סדירים בהם כוחות מחטיבת הצנחנים, חטיבת הנח"ל וחטיבת גולני וכן חטיבות מרחביות: חטיבת יהודה וחטיבת עציון.
אירועים בולטים בשנות פעילותה כאוגדת בט"ש היו הפיגוע בציר המתפללים, בו נהרגו 12 ישראלים בהם מח"ט יהודה דרור וינברג, הריגת שני המאבטחים הישראלים בתקרית ירי דו-צדדי, והפיגוע ב"צומת הכבשים" בו נהרגו 3 חיילים. במאי 2003 הפסיקה האוגדה לתפקד כאוגדת בט"ש וחזרה להיות אוגדת מילואים עד לפירוקה ב-2004. נכון לשנת 2013 העוצבה הפכה למשל"ט (מרכז שליטה) תחת עוצבת הפלדה (אוגדה 162).
תגי יחידות באוגדה

חטיבה 408 (חטיבת עציוני היום)
חטיבת הבקעה
חטיבת ירושלים
חטיבה 576
אגד ארטילרי 218 ("עוצבת עידן")
מפקדי האוגדה

| 0 | 1 | 2 |
| --- | --- | --- |
| שם | תקופת כהונה | הערות |
| עמוס ירון | 1978–1980 | לימים ראש אכ"א |
| דוד כהן | 1980–1982 |  |
| משה ספקטור | 1982–1984 |  |
| יעקב בן-טל | 1985–1986 |  |
| בני טרן | 1986–1988 |  |
| עוזי בן יצחק | 1988–1990 |  |
| גבי אופיר | 1990–1992 | לימים אלוף פיקוד העורף |
| אהוד שמחוני | 1995–1995 |  |
| משה צין | 1995–1998 |  |
| אביגדור קליין | 1998–2001 | לימים קצין שריון ראשי |
| עמוס בן אברהם | 2001–2004 |  |
הארי פוטר ומסדר עוף החול (סרט)

| --- | --- |

 מבוסס על:  הארי פוטר ומסדר עוף החול 
 בימוי:  דייוויד ייטס 
 הופק בידי:  דייוויד היימן
 תסריט:  ג'יי קיי רולינג (עלילה) מייקל גולדנברג (תסריט)
 עריכה:  מארק דיי 
 שחקנים ראשיים:  דניאל רדקליף רופרט גרינט אמה ווטסון מייקל גמבון מגי סמית' אלן ריקמן רייף פיינס הלנה בונהם קרטר אימלדה סטאונטון מתיו לואיס אוונה לינץ' קייטי לאונג
 מוזיקה:  ניקולאס הופר 
 צילום:  סלוומיר אידזיאק 
 מדינה:  הממלכה המאוחדת, ארצות הברית 
 חברת הפקה:  Heyday Films, האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  12 ביולי 2007 (בריטניה) ישראל 19 ביולי 2007 (בכורה ארצית, גרסה אנגלית) ישראל 26 ביולי 2007 (גרסה מדובבת)
 משך הקרנה:  138 דקות
 שפת הסרט:  אנגלית 
 סוגה:  סרט פנטזיה, סרט לכל המשפחה, סרט מבוסס יצירה ספרותית 
 מקום התרחשות:  לונדון, הוגוורטס, אנגליה 
 תקציב:  150,000,000‏$
 הכנסות:  939,885,929‏$
 הכנסות באתר מוג'ו:   harrypotter5
 פרסים:  פרס האקדמיה האירופית לקולנוע בחירת הקהל לסרט האירופי הטוב ביותר (מייקל גולדנברג, דייוויד ייטס) 
 סרט קודם:  הארי פוטר וגביע האש (2005)
 סרט הבא:  הארי פוטר והנסיך חצוי-הדם (2009)
 תרגום לעברית:  אולפני אלרום - רות שק יסעור
 www.harrypotter.com
 דף הסרט ב־IMDb
 
הארי פוטר ומסדר עוף החול (באנגלית: Harry Potter and the Order of the Phoenix) הוא סרט קולנוע בריטי-אמריקאי המבוסס על ספרה החמישי בסדרת ספרי הפנטזיה האפית הארי פוטר של הסופרת הבריטית ג'יי קיי רולינג. את הסרט ביים דייוויד ייטס; התסריטאי מייקל גולדנברג (אנ') מחליף את סטיב קלובס, שכתב את התסריט לארבעת הסרטים הראשונים בסדרה. הסרט יצא בשנת 2007 בבריטניה ב-12 ביולי, ובישראל ב-19 ביולי.
הטריילר הראשון ראה אור ב-17 בנובמבר 2006. הטריילר השני ראה אור ב-22 באפריל 2007.
על פי אתר הסרט הרשמי קיבל הסרט דירוג צפייה PG-13 בארצות הברית (הגבלת גיל) (12A בבריטניה; M באוסטרליה) בגלל קטעי פנטזיה אלימים ותמונות קרב.
הסרט זכה לביקורות חיוביות לרוב ומחזיק בציון 78% באתר Rotten Tomatoes. חלק מהמבקרים הרגישו כי הסרט משעמם וקודר מדי, בעוד שחלקם שיבחו את המשחק המשכנע של השחקנים הראשיים ואת הטון הבוגר והאפל יותר ביחס לסרטים הקודמים בסדרה.